Sag om, hvorvidt værgemål for Sagens person skal ændres, således at den retlige handleevne tillige fratages
Ret: Retten i Randers (1. instans)
Faggruppe: Civilsag — Værgemål
Sagsemner: Familieret og personlige forhold;

/

RETTEN I RANDERS
DOM

afsagt den 10. december 2021

Sag BS-26729/2021-RAN

Anmodning fra

Værge

om værgemål for

Sagens person
(beskikket advokat Henriette Lyhne)

Denne afgørelse er truffet af Dommer.

Sagens baggrund og anmodningen
Sagens person blev ved dom af 9. oktober 2020 (BS 24457/2020-RAN)
taget under værgemål. Værgemålet omfattede alle økonomiske og
personlige forhold. Værge blev beskikket som værge.

Værge har anmodet om, at værgemålet for Sagens person ændres, således
at Sagens person tillige fratages den retlige handle-evne, jf.
værgemålslovens § 6, stk. 1, 1. pkt.

Sagens person har protesteret imod, at han tillige skal fratages den retlige
handleevne.

Dommen indeholder ikke en fuldstændig sagsfremstilling, jf.
retsplejelovens § 218 a.



/

2

Oplysningerne i sagen
Af lægeerklæringen af 30. november 2021 fra Læge fremgår blandt andet:

”…
77-årig mand der i 2019 fik konstateret demens sygdom. Der er siden sket en
skred i demensen. Har tiltagende besvær med at overskue egne anliggender.
Er ikke realistisk over egen situation. Kan ikke på nogen måde administrere
egen økonomi. Mangler total overskud ift. egne forhold.
…”

Den praktiserende læge har skønnet, at patienten har en Diagnose, eller
hæmmet psykisk udvikling eller anden form for alvor-ligt svækket helbred,
der gør patienten ude af stand til at tage vare på sine øko-nomiske og/eller
personlige anliggender (§ 5, stk. 1).

Advokat Henriette Lyhne har udarbejdet en redegørelse af den 20. oktober
2021.

Forklaringer

Sagens person har forklaret, at han er imod, at han skal have en ny værge.
Han er grundlæggende imod værgemålet. Han vil have fuld råderet over sin
formue. Så længe han er frisk, udadvendt og kan sprede glæde, vil han
have lov til at gøre, hvad han vil. Han får ikke åbnet sine regninger og
brevene fra PBS, fordi han ikke gider at komme i dårligt humør. Han har
flere telefoner og flere telefonabonnementer. Det er praktisk, fordi der er
flere af hans gamle venner, som kun har telefonnummeret til den telefon,
som han fik først. Han betaler sine abonnementer. Han er blevet slettet i
RKI. Han har en del gæld. Flere af kreditorerne er holdt op med at tilskrive
renter på gælden. En del af gælden stamme fra en ejendom på Adresse,
som han solgte. Han lever livet. Han kan lide at være spontan. Han havde
tidligere en bil, og han havde en af-tale med en person, som kørte bilen for
ham. En dag kom personen og sagde, at personen havde afleveret bilen til
skrot. Han fik herefter skrotpræmien på 2.500 kr. af personen. Det var løgn,
at bilen var indleveret til skrot. Personen havde solgt bilen for et beløb,
som var betydeligt større end skrotpræmien, og bilen kører i dag rundt i By.
Han blev snydt af personen. På et tidspunkt købte han en brugt scooter.
Kort efter fik han tilbudt en bedre scooter til 3.500 kr., og derfor slog han
til og købte endnu en scooter. Den første scooter er sidenhen blevet solgt.
Han sparer løbende penge op. Kontoudtoget fra hans bank viser, at han har
penge nok. Han spiser på en varmestue. Han får folkepension, og han får
9.094 kr. udbetalt om måneden. Han har tegnet forskellige abonnementer
hos YouSee. YouSee er ikke blevet betalt, og han vil heller ikke betale
YouSee, fordi han sidenhen er blevet kunde hos Telia. Han købt en IPad på
kredit, og



/

3

han betaler 99 kr. om måneden i afbetaling. Det var et godt køb, og han er
glad for sin IPad. Han tegnede avisabonnement hos Medie. Han blev rin-
get op af en sød pige, som var meget venlig, og han kunne slet ikke modstå
hende. Derfor tegnede han avisabonnementet. Han læser slet ikke aviser, og
aviserne brugte han kun til at dække af på gulvet, når hunden havde tisset.
Han har opsagt abonnementet. Da han tegnede abonnementet, var han ikke
klar over, at han var bundet til det i 3 måneder. Det er ydmygende at være
under værgemål. Han ønsker ikke at flytte på plejehjem. Han fik sidste år
kontakt med en gammel skolekammerat, som bor i Odense. Han ville gerne
besøge kamme-raten, men Værge ville ikke give ham penge til en togbillet.
Han nåede derfor ikke at besøge skolekammeraten inden, at
skolekammeraten døde.

Værge har forklaret, at hun er Sagens persons datter, og at hun sidste
efterår – efter eget ønske – blev udpeget som værge for Sagens person.
Vær-gemålet har aldrig fungeret, og hun ønsker derfor at fratræde som
værge. Hun fik aldrig et ordentligt samarbejde med Kommune, og hun fik
aldrig ordentlig adgang til Sagens persons konti i banken. Hun har ikke følt
sig ordentlig vejledt som værge, og det er ikke muligt for hende at redegøre
for, hvad Sagens person brugte sine penge på. Sagens person fortsatte med
at købe ting på kredit, og han kom ikke med de regninger, som skulle
betales. Sagens person lider af Diagnose, og han bli-ver gradvist dårligere
og dårligere. De aftalte, at Sagens person skulle have 500 kr. om ugen til
mad, men Sagens person gik selv i banken og hæve yderligere penge.
Banken sagde, at de ikke kunne nægte at udbetale penge til Sagens person.
Banken har nu frabedt sig, at Sagens person kommer i banken, fordi han
har været ubehagelig. Hun har hørt om mange regninger, som Sagens
person havde fået. Nogle af regningerne er fra impulskøb, som Sagens
person har foretaget, andre af regningerne er nok blot løgnehistorier, som
Sagens person fandt på for at få penge. Sagens person har ofte mistet sit
hævekort. Hun har en mi-stanke om, at Sagens person smed sit hævekort
væk for at få kontanter. Hvis Sagens person ser et godt tilbud, slår han til,
uanset, om han har brug for tingen eller ej. Sagens person har f.eks. købt en
fliseskærer i Silvan, ligesom Sagens person har købt en dyr fiskestang til
trods for, at han ikke fisker. Sagens person mistede på et tidspunkt sin
tandprotese, og han havde ikke 5.000 kr. på sin konto til at få en ny. Det var
et stort problem. Sagens person bor meget uhygiejnisk. Hans hjem er meget
rodet, det flyder med affald og Sagens person har mange gamle madvarer
stående. Sagens person er skrevet op til et plejehjem, og han har inden for
det senest år fået tre pladser tilbud, som han har sagt nej til. Hun tænker, at
nu er behov for at Sagens person kommer på plejehjem. Sagens persons
insulin kommer ikke på køl, og det ligger frit fremme sammen med gamle
madvarer.

Rettens begrundelse og resultat
Sagens person blev den 9. oktober 2020 taget under værgemål. Vær-
gemålet omfatter alle økonomiske og personlige forhold, jf.



/

værgemålslovens § 5, stk. 1.



/

4

Det fremgår af forklaringerne, at Sagens person ofte foretager im-pulskøb
og tegner abonnementer til ting, som han ikke har brug for, og at han i
forbindelse med en bilhandel blev snydt. Samtidig må det efter Værges
forklaring lægges til grund, at der har været eksempler på, at Sagens person
– som følge af hans løbende forbrug – ikke har haft råd til at be-tale
udgifter, som var nødvendige. Under disse omstændigheder og efter oplys-
ningerne fra Sagens persons læge finder retten, at det er nødvendigt at
fratage Sagens person den retlige handleevne for at forhindre, at han
udsætter sin formue og indkomst for fare for væsentlig forringelse og for at
hindre, at han udnyttes økonomisk af andre.

Retten tager derfor anmodningen om, at Sagens person skal fratages den
retlige handleevne til følge, jf. værgemålslovens § 6, stk. 1.

THI KENDES FOR RET:

Sagens person fratages den retlige handleevne.

Ingen af parterne betaler sagsomkostninger til den anden part eller til
statskas-sen.



/

5





/